જન્મથી મૃત્યુ સુધીની સફરમાં આ ધરતી પર કદાચ જ કોઈ એવો વ્યક્તિ હશે જેને ડૉક્ટરની મદદ લેવાની જરૂરી ન પડી હોય. શરીરવિજ્ઞાનના અનેક તથ્યોને ટૅક્નોલૉજીની સહાયથી ગંભીરથી ગંભીર રોગ સામે પણ ડૉક્ટર આપણને બચાવે છે. ડૉક્ટર વિશ્વ-સમાજની એક એવી કડી છે, જે પોતાના વ્યક્તિગત, પારિવારિક, સામાજિક સુખોને દર્દીની સારવાર માટે સહર્ષ છોડી દે છે. તેમના માટે દર્દીનું જીવન અગ્રિમ પ્રાથમિકતા હોય છે. જીવન પર્યન્ત દર્દીઓની સેવાના આ શ્રેષ્ઠ સમર્પણને સન્માનિત કરવા ભારતમાં પ્રત્યેક વર્ષે જુલાઈમાસની પહેલી તારીખે ડૉક્ટર્સ ડૅ મનાવવામાં આવે છે.